2004D0145 — EL — 01.10.2004 — 001.001

Το έγγραφο αυτό συνιστά βοήθημα τεκμηρίωσης και δεν δεσμεύει τα κοινοτικά όργανα

►B ΑΠΌΦΑΣΗ ΤΗΣ ΕΠΙΤΡΟΠΉΣ της 12ης Φεβρουαρίου 2004 για την κοινοτική χρηματοδοτική ενίσχυση για τη λειτουργία ορισμένων κοινοτικών εργαστηρίων αναφοράς στον τομέα της δημόσιας υγείας όσον αφορά τα κτηνιατρικά θέματα (βιολογικοί κίνδυνοι) για το έτος 2004 [κοινοποιηθείσα υπό τον αριθμό Ε(2004) 349] (Τα κείμενα στην ισπανική, γερμανική, αγγλική, γαλλική και ολλανδική γλώσσα είναι τα μόνα αυθεντικά) (2004/145/ΕΚ) (ΕΕ L 047, 18.2.2004, p.35)

Τροποποιείται από:

Επίσημη Εφημερίδα No page date ►M1 ΑΠΌΦΑΣΗ ΤΗΣ ΕΠΙΤΡΟΠΉΣ της 27ης Σεπτεμβρίου 2004 L 305 65 1.10.2004









▼B

ΑΠΌΦΑΣΗ ΤΗΣ ΕΠΙΤΡΟΠΉΣ

της 12ης Φεβρουαρίου 2004

για την κοινοτική χρηματοδοτική ενίσχυση για τη λειτουργία ορισμένων κοινοτικών εργαστηρίων αναφοράς στον τομέα της δημόσιας υγείας όσον αφορά τα κτηνιατρικά θέματα (βιολογικοί κίνδυνοι) για το έτος 2004

[κοινοποιηθείσα υπό τον αριθμό Ε(2004) 349]

(Τα κείμενα στην ισπανική, γερμανική, αγγλική, γαλλική και ολλανδική γλώσσα είναι τα μόνα αυθεντικά)

(2004/145/ΕΚ)







Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, Έχοντας υπόψη: Έχοντας υπόψη: τη συνθήκη για την ίδρυση της Ευρωπαϊκής Κοινότητας, την απόφαση 90/424/ΕΟΚ του Συμβουλίου, της 26ης Ιουνίου 1990, σχετικά με ορισμένες δαπάνες στον κτηνιατρικό τομέα ( 1 ), όπως τροποποιήθηκε τελευταία από τον κανονισμό (ΕΚ) αριθ. 806/2003 ( 2 ), και ιδίως το άρθρο 28 παράγραφος 2, Εκτιμώντας τα ακόλουθα: (1) Κρίνεται σκόπιμο να προβλεφθεί κοινοτική χρηματοδοτική ενίσχυση για τα κοινοτικά εργαστήρια αναφοράς τα οποία ορίστηκαν για την εκτέλεση των αρμοδιοτήτων και των καθηκόντων που καθορίζονται στις ακόλουθες οδηγίες και αποφάσεις και στους ακόλουθους κανονισμούς: — οδηγία 92/46/ΕΟΚ του Συμβουλίου, της 16ης Ιουνίου 1992, για τη θέσπιση των υγειονομικών κανόνων για την παραγωγή και την εμπορία νωπού γάλακτος, θερμικά επεξεργασμένου γάλακτος και προϊόντων με βάση το γάλα ( 3 ), — οδηγία 92/117/ΕΟΚ του Συμβουλίου, της 17ης Δεκεμβρίου 1992, για τα μέτρα προστασίας από ορισμένες ζωονόσους και ορισμένους ζωονοσογόνους παράγοντες στα ζώα και τα προϊόντα ζωικής προέλευσης, προκειμένου να αποφευχθούν οι εστίες λοιμώξεων και δηλητηριάσεων που οφείλονται στα τρόφιμα ( 4 ), — απόφαση 93/383/ΕΟΚ του Συμβουλίου, της 14ης Ιουνίου 1993, όσον αφορά τα εργαστήρια αναφοράς για τον έλεγχο των θαλασσίων βιοτοξινών ( 5 ), — απόφαση 1999/313/ΕΚ του Συμβουλίου, της 29ης Απριλίου 1999, για τα εργαστήρια αναφοράς για τον έλεγχο των μολύνσεων των δίθυρων μαλακίων από βακτήρια και ιούς ( 6 ), — κανονισμός (ΕΚ) αριθ. 999/2001 του Ευρωπαϊκού Κοινοβουλίου και του Συμβουλίου, της 22ας Μαΐου 2001, για τη θέσπιση κανόνων πρόληψης, καταπολέμησης και εξάλειψης ορισμένων μεταδοτικών σπογγωδών εγκεφαλοπαθειών ( 7 ). (2) Η χρηματοδοτική συνεισφορά της Κοινότητας πρέπει να χορηγείται με την προϋπόθεση ότι οι σχεδιαζόμενες ενέργειες εκτελούνται αποτελεσματικά και ότι οι αρχές παρέχουν όλες τις αναγκαίες πληροφορίες εντός των οριζόμενων χρονικών ορίων. (3) Πρόσθετη χρηματοδοτική ενίσχυση πρέπει επίσης να παρέχεται και για τη διοργάνωση εργαστηρίων στον τομέα αρμοδιότητας των κοινοτικών εργαστηρίων αναφοράς. Παρεκκλίσεις από τον κανόνα της μέγιστης επιλέξιμης παρακολούθησης που ορίζεται με τον κανονισμό (ΕΚ) αριθ. 156/2004 της Επιτροπής, της 29ης Ιανουαρίου 2004, σχετικά με την κοινοτική χρηματοδοτική ενίσχυση στα κοινοτικά εργαστήρια αναφοράς βάσει του άρθρου 28 της απόφασης 90/424/ΕΟΚ του Συμβουλίου ( 8 ) πρέπει να παρέχονται σε δύο κοινοτικά εργαστήρια αναφοράς που χρειάζονται υποστήριξη για την παρακολούθηση από περισσότερους από τριάντα συμμετέχοντες ώστε να υποστηριχθεί το βέλτιστο αποτέλεσμα των εργαστηρίων τους. (4) Τα προγράμματα εργασίας και οι αντίστοιχοι προβλεπόμενοι προϋπολογισμοί που υπέβαλαν τα κοινοτικά εργαστήρια αναφοράς για το 2004 αξιολογήθηκαν από την Επιτροπή. (5) Σύμφωνα με το άρθρο 3 παράγραφος 2 του κανονισμού (ΕΚ) αριθ. 1258/1999 του Συμβουλίου ( 9 ), τα κτηνιατρικά και φυτοϋγειονομικά μέτρα που λαμβάνονται σύμφωνα με τους κοινοτικούς κανόνες χρηματοδοτούνται δυνάμει του τμήματος Εγγυήσεων του Ευρωπαϊκού Γεωργικού Ταμείου Προσανατολισμού και Εγγυήσεων. Για τους σκοπούς του δημοσιονομικού ελέγχου, εφαρμόζονται τα άρθρα 8 και 9 του κανονισμού (ΕΚ) 1258/1999. (6) Ο κανονισμός (ΕΚ) αριθ. 156/2004 θεσπίζει τις διατάξεις σχετικά με την κοινοτική χρηματοδοτική ενίσχυση στα κοινοτικά εργαστήρια αναφοράς βάσει του άρθρου 28 της απόφασης 90/424/EΟΚ. (7) Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης επιτροπής για την τροφική αλυσίδα και την υγεία των ζώων, Εκτιμώντας τα ακόλουθα: ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:







Άρθρο 1

1. Η Κοινότητα χορηγεί χρηματοδοτική ενίσχυση στη Γαλλία για τις αρμοδιότητες και τα καθήκοντα που προβλέπονται στο παράρτημα Δ κεφάλαιο ΙΙ της οδηγίας 92/46/ΕΟΚ τα οποία πρέπει να εκτελέσει το Laboratoire d' Études et de Recherches sur la Qualité des Aliments et sur les Procédés Agro-alimentaires, της Agence Française de Sécurité Sanitaire des Αliments, που παλαιότερα ονομαζόταν Laboratoire d'Etudes et de Recherches sur l'Hygiène et la Qualité des Aliments, Maisons-Alfort, Γαλλία, για την ανάλυση και την εξέταση του γάλακτος και των προϊόντων με βάση το γάλα.

2. Η χρηματοδοτική ενίσχυση που αναφέρεται στην παράγραφο 1 ανέρχεται κατ' ανώτατο όριο σε 203 000 ευρώ για την περίοδο από την 1η Ιανουαρίου έως τις 31 Δεκεμβρίου 2004.

3. Η κοινοτική πρόσθετη χρηματοδοτική ενίσχυση για τη διοργάνωση τεχνικού εργαστηρίου ανέρχεται σε 27 000 ευρώ κατανώτατο όριο.

Άρθρο 2

1. Η Κοινότητα χορηγεί χρηματοδοτική ενίσχυση στη Γερμανία για τις αρμοδιότητες και τα καθήκοντα που προβλέπονται στο παράρτημα IV κεφάλαιο ΙΙ της οδηγίας 92/117/ΕΟΚ, τα οποία πρέπει να διεκπεραιώσει το Bundesinstitut für Risikobewertung (που ονομαζόταν παλαιότερα Bundesinstitut für gesundheitlichen Verbraucherschutz und Veterinärmedizin) στο Βερολίνο, Γερμανία, για την επιδημιολογία των ζωονόσων.

2. Η χρηματοδοτική ενίσχυση που αναφέρεται στην παράγραφο 1 ανέρχεται σε 220 000 ευρώ κατ' ανώτατο όριο για την περίοδο από την 1η Ιανουαρίου έως τις 31 Δεκεμβρίου 2004.

3. Η κοινοτική πρόσθετη χρηματοδοτική ενίσχυση για τη διοργάνωση τεχνικών εργαστηρίων ανέρχεται σε 62 000 ευρώ κατ' ανώτατο όριο. Σύμφωνα με το άρθρο 4 του κανονισμού (ΕΚ) αριθ. 156/2004 και κατά παρέκκλιση, το εργαστήριο που αναφέρεται στην παράγραφο 1 ανωτέρω δικαιούται να ζητήσει χρηματοδοτική ενίσχυση για τη συμμετοχή στο γενικό του εργαστήριο έως και 50 συμμετεχόντων.

Άρθρο 3

1. Η Κοινότητα χορηγεί χρηματοδοτική ενίσχυση στις Κάτω Χώρες για τις αρμοδιότητες και τα καθήκοντα που προβλέπονται στο παράρτημα IV κεφάλαιο ΙΙ της οδηγίας 92/117/ΕΟΚ τα οποία πρέπει να διεκπεραιώσει το Rijksinstituut voor Volksgezondheid en Milieu, Bilthoven, Κάτω Χώρες, για τις σαλμονέλλες.

2. Η χρηματοδοτική ενίσχυση που αναφέρεται στην παράγραφο 1 ανέρχεται σε 212 000 ευρώ κατ' ανώτατο όριο για την περίοδο από την 1η Ιανουαρίου έως τις 31 Δεκεμβρίου 2004.

3. Η κοινοτική πρόσθετη χρηματοδοτική ενίσχυση για τη διοργάνωση τεχνικού εργαστηρίου ανέρχεται σε 30 000 ευρώ κατ' ανώτατο όριο.

Άρθρο 4

1. Η Κοινότητα χορηγεί χρηματοδοτική ενίσχυση στην Ισπανία για τις αρμοδιότητες και τα καθήκοντα που προβλέπονται στο άρθρο 4 της απόφασης 93/383/ΕΟΚ τα οποία πρέπει να διεκπεραιώσει το Laboratorio de biotoxinas marinas del Area de Sanidad, Vigo, Ισπανία, για τον έλεγχο των θαλασσίων βιοτοξινών.

2. Η χρηματοδοτική ενίσχυση που αναφέρεται στην παράγραφο 1 ανέρχεται σε 201 000 ευρώ κατ' ανώτατο όριο για την περίοδο από την 1η Ιανουαρίου έως τις 31 Δεκεμβρίου 2004.

3. Η κοινοτική πρόσθετη χρηματοδοτική ενίσχυση για τη διοργάνωση τεχνικού εργαστηρίου ανέρχεται σε 33 000 ευρώ κατ' ανώτατο όριο.

Άρθρο 5

1. Η Κοινότητα χορηγεί χρηματοδοτική ενίσχυση στο Ηνωμένο Βασίλειο για τις αρμοδιότητες και τα καθήκοντα που προβλέπονται στο άρθρο 4 της απόφασης 1999/313/ΕΚ τα οποία πρέπει να διεκπεραιώσει το Center for Environment, Fisheries & Aquaculture Science, Weymouth, Ηνωμένο Βασίλειο, για τον έλεγχο των μολύνσεων των δίθυρων μαλακίων από βακτήρια και ιούς.

2. Η χρηματοδοτική ενίσχυση που αναφέρεται στην παράγραφο 1 ανέρχεται σε 228 000 ευρώ κατ' ανώτατο όριο για την περίοδο από την 1η Ιανουαρίου έως τις 31 Δεκεμβρίου 2004.

3. Η κοινοτική πρόσθετη χρηματοδοτική ενίσχυση για τη διοργάνωση τεχνικού εργαστηρίου ανέρχεται σε 38 000 ευρώ κατ' ανώτερο ποσό.

Άρθρο 6

1. Η Κοινότητα χορηγεί χρηματοδοτική ενίσχυση στο Ηνωμένο Βασίλειο για τις αρμοδιότητες και τα καθήκοντα που προβλέπονται στο παράρτημα X κεφάλαιο B του κανονισμού (ΕΚ) αριθ. 999/2001 τα οποία πρέπει να διεκπεραιώσει το εργαστήριο του Veterinary Laboratories Agency, Addlestone, Ηνωμένο Βασίλειο, για τον έλεγχο των μεταδοτικών σπογγωδών εγκεφαλοπαθειών.

▼M1

2. Η χρηματοδοτική ενίσχυση που αναφέρεται στην παράγραφο 1 ανέρχεται σε 417 000 ευρώ κατ’ ανώτατο όριο για την περίοδο από την 1η Ιανουαρίου έως τις 31 Δεκεμβρίου 2004.

3. Η κοινοτική χρηματοδοτική ενίσχυση για τη διοργάνωση τεχνικών εργαστηρίων ανέρχεται σε 105 000 ευρώ κατ’ ανώτατο όριο. Σύμφωνα με το άρθρο 4 του κανονισμού (ΕΚ) αριθ. 156/2004 και κατά παρέκκλιση, το εργαστήριο που αναφέρεται στην παράγραφο 1 ανωτέρω δικαιούται να ζητήσει χρηματοδοτική ενίσχυση για τη συμμετοχή στο γενικό του εργαστήριο έως και 50 συμμετεχόντων.

▼B

Άρθρο 7

Η παρούσα απόφαση απευθύνεται στην Ομοσπονδιακή Δημοκρατία της Γερμανίας, στο Βασίλειο της Ισπανίας, στη Γαλλική Δημοκρατία, στο Βασίλειο των Κάτω Χωρών και στο Ηνωμένο Βασίλειο της Μεγάλης Βρετανίας και Βορείου Ιρλανδίας.